62020TO0037_INF
Sklep Splošnega sodišča (četrti senat) z dne 17. decembra 2020 –Združeno kraljestvo/Komisija
(Zadeva T‑37/20)
„Ničnostna tožba – EKJS in EKSRP – Rok za vložitev tožbe – Začetek teka – Obvestitev in objava – Neobstoj opravičljive zmote – Zamuda – Nedopustnost“
Postopek – Rok za tožbo – Prekluzija – Opravičljiva zmota – Pojem – Obseg – Sklep Komisije o izključitvi nekaterih odhodkov držav članic iz naslova EKJS in EKSRP iz financiranja Unije – Obvestilo – Naknadna objava sklepa v Uradnem listu – Nevplivanje – Vprašanja, povezana z delovanjem in organizacijo služb tožeče stranke – Nevplivanje
(Člen 263, šesti odstavek, in člen 297(2), tretji pododstavek, PDEU)
(Glej točke od 17 do 20.)
Predmet
Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2019/1835 z dne 30. oktobra 2019 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2019, L 279, str. 98) v delu, v katerem se nanaša na nekatere odhodke Združenega kraljestva.
Izrek
1.
Tožba se zavrže.
2.
Postopek v zvezi s predlogoma za intervencijo Češke republike in Francoske republike se ustavi.
3.
Združeno kraljestvo Velika Britanija in Severna Irska nosi svoje stroške in stroške Evropske komisije.
4.
Češka republika in Francoska republika nosita vsaka svoje stroške v zvezi z njunima predlogoma za intervencijo.